Illas Feroe - Føroyar - Wikipedia

# Illas Feroe - Føroyar

### Na Galipedia, a wikipedia en galego.

Føroyar

(En detalle) | (En detalle)

Lema nacional: Non ten
Lingua oficial | Feroés
Capital | Tórshavn
Raiña | Margarida II de Dinamarca
Primeiro ministro | Jóannes Eidesgaard
Superficie - Total - % agua | Posto 189º 1.399 km² 0,5%
Poboación - Total (2004) - Densidade | Posto 211º 48.228 33,1 hab./km²
Independencia | Depende de Dinamarca, ainda que se autogoberna desde 1948
Moeda | Coroa feroesa1
Fuso horario - en verán | WET (UTC+0) UTC+1
Himno nacional | Tú alfagra land mítt («A miña terra, a mais fermosa»)
Día nacional | 29 de xullo (Ólavsøka)
Dominio Internet | .fo
Código telefónico | +298
Membro de: Consello Nórdico (asociado).
1 Paritaria coa coroa danesa.

As Illas Feroe (Føroyar en feroés, Færøerne en danés, o que significa "Illas de cordeiros") son un grupo de illas no Atlántico Norte, entre Escocia e Islandia. Esta nación pertencen ao Estado danés. Desde 1948 teñen un goberno autónomo para case tódolos asuntos exceptuando a defensa e as relacións exteriores.

## [editar] Xeografía

Islas Feroe

As illas Feroe son un arquipélago de 18 illas situadas a 62° de latitude norte e 7° de lonxitude leste, cunha distancia de 113 km de norte a sur e 75 de leste a oeste. En total, teñen 1.117 km de costas. As illas presentan unha morfoloxía abrupta, rocosa, con costas de cantís recortadas por fiordos (ningún punto das illas está a mais de 5 km do mar). O punto mais alto é o pico Slættaratindur, a 882 metros sobre o nivel do mar, en Eysturoy.

O clima é oceánico, marcado pola influenza templada da Corrente do Golfo, o que o fai moi suave si se considera a latitude. Así, en Tórshavn non se observan medias mensuais negativas, oscilando entre os 0,3° de xaneiro e os 11,1° de agosto, cunha media anual de 6,7°. A amplitude térmica é pois moi reducida, con veráns frescos e invernos suaves. Con respecto ás precipitacións, aproximanse aos 1.400 mm ó ano, cun mínimo relativo en primavera-verán. O ceo está en xeral nublado, coa presenza habitual de brétema. O forte vento é tamén habitual.

### [editar] Illas

Tódalas illas están habitadas agás Lítla Dímun. Datos de poboación correspondentes ó 31 de decembro de 2003.

Nome | Área | Habitantes | Densidade (hab/km²) | Municipio(s) | Rexión(es)
--- | --- | --- | --- | --- | ---
Streymoy | 373,5 | 21.717 | 57,4 | Tórshavn e Vestmanna | Tórshavn e resto de Streymoy
Eysturoy | 286,3 | 10.738 | 37 | Fuglafjørður e Runavík | Eysturoy do Norte e Eysturoy do Sur
Vágar | 177,6 | 2.856 | 15,7 | Míðvágur e Sørvágur | Vágar
Suðuroy | 166 | 5.074 | 30,9 | Tvøroyri e Vágur | Suðuroy
Sandoy | 112,1 | 1.428 | 12,4 | Sandur | Sandoy
Borðoy | 95 | 5.030 | 52,4 | Klaksvík | Klaksvík e resto de Illas do Norte
Viðoy | 41 | 605 | 15 | Viðareiði | Illas do Norte
Kunoy | 35,5 | 135 | 3,8 | Illas do Norte | Illas do Norte
Kalsoy | 30,9 | 136 | 4,8 | Mikladalur e Húsar | Illas do Norte
Svínoy | 27,4 | 58 | 2,7 | Svínoy | Illas do Norte
Fugloy | 11,2 | 46 | 4 | Kirkja | Illas do Norte
Nólsoy | 10,3 | 262 | 26,1 | Nólsoy | Streymoy
Mykines | 10,3 | 19 | 2 | Mykines | Vágar
Skúvoy | 10 | 61 | 5,7 | Skúvoy | Sandoy
Hestur | 6,1 | 40 | 7,1 | Hestur | Streymoy
Stóra Dímun | 2,7 | 7 | 1,9 | Dímun | Sandoy
Koltur | 2,5 | 2 | 0,8 | Koltur | Streymoy
Lítla Dímun | 0,8 | 0 | 0 | – | Sandoy

## [editar] Historia

Véxase artigo principal Historia das Illas Feroe

Tras un pouco claro poboamento celta de carácter intermitente, as illas Feroe foran colonizadas por escandinavos provenentes de Noruega no século IX, á que se acabaron sometendo durante o século XI, ó tempo que o cristianismo era introducido nas illas. Cando Noruega uniuse a Dinamarca coa Unión de Kalmar, as illas Feroe pasaron á coroa danesa, baixo a cal permaneceron tralo tratado de Kiel (que supuso a separación noruega).

Durante a Segunda Guerra Mundial, conquistada Dinamarca pola Alemaña nazi, as illas serían ocupadas polos británicos, o que fomentou os sentementos favorabeis ó autogoberno perdido séculos atrás. As demandas de autogoberno cristalizaron na autonomía que recibiron en 1948. As illas Feroe non pertencen á Unión Europea, onde rexeitaron entrar ó facelo Dinamarca en 1973.

## [editar] Poboación

Dos cerca de 48.000 habitantes que teñen as illas, un 89,9% son orixinarios das islas, un 8,1% son cidadáns nados noutras posesións da coroa (Dinamarca, Groenlandia). De entre os estranxeiros, que o 2003 proviñan de 77 países diferentes, os mais abundantes son os islandeses (0,4%) seguidos dos noregueses e os polacos (0,2% ambos).

## [editar] Economía

A economía das illas estaba tradicionalmente baseada na cría de cordeiros e sobre todo na pesca (bacallau, arenque). Sen embargo, ésta pasou por unha grave crise a finais dos 1980 e comezos dos 1990, cunha baixada das capturas. Ainda cando actualmente a situación ten mellorado (o paro apenas chega ó 4%), tentase diversificar a economía promovendo o turismo, as novas tecnoloxías e incluso a propia base pesqueira da economía establecendo piscifactorías e novas plantas de procesamento do peixe. A pesares de todo, a xuventude tende a marchar a Dinamarca para ir á universidade, co que a poboación mais cualificada, a que podería posibilitar a transformación económica, deixa as illas.

A raíz desto, recentes haiazgos de petróleo en prospeccións próximas ás illas abren a posibilidade dun hipotético empuxe económico motivado polo "ouro negro".

## [editar] Enlaces externos

Commons ten máis imaxes sobre:
Illas Feroe

- FaroeNature.net en feroés
- Faroeislands.dk - Páxina con información de todolos seus pobos (en feroés, danés e inglés)
- Oficina do Primeiro Ministro - Páxina oficial

Traído desde "http://gl.wikipedia.org../../../i/l/l/Illas_Feroe_-_F%C3%B8royar_3256.html"

Categoría: Illas e arquipélagos

##### Views

- Artigo
- Discusión
- Revisión actual

##### Procura

##### Outras linguas

- Afrikaans
- አማርኛ
- العربية
- Asturianu
- Беларуская
- Български
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Føroyskt
- Français
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- Қазақша
- 한국어
- Kernewek
- Limburgs
- Lietuvių
- Македонски
- Nedersaksisch
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Română
- Русский
- Sámegiella
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Türkçe
- Українська
- 中文
- Bân-lâm-gú